wickkiey/tamil-wikipedia-chunked huggingface dataset:
# பால் செசான்

## ஓவியர் செசான்

பாரிஸில் செசான், கமிலெ பிச்சாரோவை சந்தித்தார். அவர்களின் முதல் உறவு 1860களின் இடையில் துவங்கியது அப்போது அது குரு மற்றும் சீடர் எனும் உறவுமுறையாகவே இருந்தது ஆனால் அடுத்த பத்து வருடங்களில் அவர்கள் கூட்டாக இணைந்து பணி செய்தனர்.
செசானின் ஆரம்ப படைப்புகள் இயற்கை நிலக்காட்சியில் ஒரு உருவம் இருப்பது போன்றதாகவே இருந்தது; பின்னர் அவர் நேரடியான விடயங்களை கவனித்து அதை மெல்லிய பாணியில் வரையலானார். அவர் நேரடியாக பார்ப்பதை அப்படியே அதே வண்ணத்துடன் இயற்கையாக காட்சியளிக்க மிகவும் கஷ்டப்பட்டார். அவர், *என்னுடைய படைப்பு அருங்காட்சியகங்களில் இருக்கும் ஓவியங்களை போல அனைவரின் மனத்தில் நீண்ட நாட்கள் இடம் பிடிக்க வேண்டும்.* என்றார்.  
செசானின் முதல் ஓவிய கண்காட்சி 1863ல் பாரிஸ் ஸலொன் டெ ரெஃபுஸஸில் நடைபெற்றது ஆனால் அவரது ஓவியம் பாரிஸ் சலொனின் நீதிபதிகளை பெரிதாக கவரவில்லை. 1864ல் இருந்து 1869 வரை அவர்கள் செசானின் படைப்புகளை நிராகரித்து வந்தனர் ஆனால் செசான் 1882 வரை தன் படைப்புகளை சமர்பித்த வண்ணம் இருந்தார். அதே வருடம் சக ஓவியரான ஆன்டோய்னி கைல்லெமெட்டின் வேண்டுகோளுக்கு இண்ங்க செசான் தன் தந்தை லூயி-அகஸ்டே செசானின் ஓவியத்தை வரைந்தார் அதுவே அவரின் வெற்றிகரமான முதலும், கடைசியுமான ஓவிய சமர்ப்பிப்பு ஆகும்.
# பால் செசான்

## மரணம்

ஒரு நாள், செசான் வயல்வெளியில் வேலை செய்து கொண்டிருக்கும் போது புயலில் சிக்கிக்கொண்டார். அவர் கொட்டும் மழையில் இரண்டு மணி நேரம் வேலை செய்த பின்னரே வீட்டுக்கு போக எண்ணினார், ஆனால் அவர் வீட்டுக்கு போகும் வழியிலேயே கீழே விழுந்தார். அவர் அந்த சாலை வழியாக சென்றவரால் வீட்டுக்கு கொண்டு செல்லப்பட்டார். வீட்டுக்கு சென்ற பின் அவரது வயதான வீட்டு வேலைகள் செய்யும் பணிப்பெண் அவரது கைகளையும், கால்களையும் சூடு பறக்க தேய்த்து விட்டார் அதன் விளைவாக அவர் மயக்கம் தெளிந்தார், அடுத்த நாள் அவர் மீண்டும் வேலை செய்ய முற்பட்டார். ஆனால் கொஞ்ச நேரத்தில் மயங்கி விட்டார். சிறிது நாட்கள் கழித்து, 22 அக்டோபர் 1906 அன்று நிமோனியாவால் அவர் இறந்து போனார் அவர் மிகவும் விரும்பிய தன் சொந்த ஊரான ஐ-அன்-ப்ராவின்ஸில் நல்லடக்கம் செய்யப்பட்டார்.
# ரெம்பிரான்ட்

**ரெம்பிராண்ட் ஹார்மென்சூன் வான் ரீய்ன்** (**Rembrandt Harmenszoon van Rijn** ) (ஜூலை 15, 1606 – அக்டோபர் 4, 1669) ஒரு நெதர்லாந்தைச் சேர்ந்த டச்சு ஓவியர், அரிப்புவகை அச்சுகள் செய்பவர். இவர் ஐரோப்பாவின் தலைசிறந்த ஓவியர், அரிப்பு அச்சுசெய்பவர்களின் ஒருவராகக் கருதப்படுகின்றார். வரலாற்று நோக்கில் டச்சு ஓவியர்களிலேயே தலை சிறந்தவராகக் கருதப்படுகின்றார் இவருடைய படைப்புகள் வெளிவந்த காலத்தை வரலாற்று ஆய்வாளர்கள் டச்சின் பொற்காலம் எனப் புகழ்கின்றனர்.  
இளமையிலேயே தன் கலையில் புகழ் பெற்றிருந்தும் பிற்காலத்தில் தன் சொந்த வாழ்க்கையில் ஏற்பட்ட சில இன்னல்களினால் பொருளாதார நலிவிற்கு ஆளானார்.
# ரெம்பிரான்ட்

## வாழ்க்கை

**ரெம்பிரான்ட் ஹார்மென்சூன் வான் ரீய்ன் ** (**Rembrandt Harmenszoon van Rijn** ) சூலை 15,1606 ஆம் ஆண்டு லைடனில் பிறந்தார். தற்போது அது நெதர்லாந்தில் உள்ளது. இவருடைய பெற்றோருக்கு இவர் ஒன்பதாவது குழந்தை . இவருடைய பெற்றோர்கள் சற்று வசதி படைத்தவர்களாக இருந்துள்ளனர். இவருடைய தந்தை அரவைத்தொழில் செய்து வந்துள்ளார். இவருடைய தாயாரின் பெற்றோர்கள் அடுமனை வைத்திருந்தனர். இவருடைய ஓவியத்தின் மையக் கருவாகச் சமயம் இருந்தது. இவருடைய தாயார் ரோமன் கத்தோலிக்க திருச்சபையைச் சார்ந்தவர் என்றும் இவரின் தந்தை டச்சு கிறிஸ்துவ மறுமலர்ச்சி சபையைச் சார்ந்தவராகவும் இருந்துள்ளனர். இவருடைய அனைத்து பணிகளிலும் கிறித்துவ சமய தாக்கம் அதிகமாக இருந்த போதிலும் இவர் எந்த சபையைச் சார்ந்தவர் என்பது பற்றிய ஒரு தெளிவான சான்றுகள் இல்லை  
ரெம்பிரான்ட் லைடன் பல்கழைக்கழகத்திற்குச் சென்ற போதிலும் அவர் வரைதல் கலை மீதே அதிக ஆர்வம் செலுத்தினார், ஆதலால் தான் அவர் ஒரு பிரபல்யமான ஓவியராக வந்தார். 1631 ஆம் ஆண்டில் வாழ்க்கை நடத்த ஆம்ஸ்டர்டம் நகருக்குச் சென்றார், ஏனெனில் அங்கிருந்த மக்கள் சிலர் தமது உருவப்படங்களை வரைந்து தருமாறு கோரிக்கை வைத்ததால் அங்கு சென்றார். 1634 ஆம் ஆண்டில் *சசிகா வன் உலென்பேர்க்* (Saskia van Uylenberg) என்னும் பெண்ணைத் திருமணம் செய்து கொண்டார். அவர்கள் நான்கு பிள்ளைகளைப் பெற்றெடுத்தனர், எனினும் மூன்று பிள்ளைகள் இளைமையிலேயே இறந்து விட்டனர். அவர்களில் 1641 ஆம் ஆண்டில் பிறந்த டிடஸ் (Titus) எனும் பிள்ளையே முதியவனாகும் வரை உயிருடன் இருந்தான். ரெம்பிரான்டின் மனைவி சசிகா டிடஸ் பிறந்து ஒரு வருடத்திற்கு பின் காச நோயால் 1642 ஆம் ஆண்டில் இறந்துவிட்டாள்.  
சசிகா நோயால் பாதிக்கப்பட்டு இருந்தபோது பணியமர்த்தப்பட்ட செவிலியர் ரெம்பிரான்டின் காதலியாக மாறினார். ஆனால் அவள் ரெம்பிரான்டிற்குக் கொடுத்த வாக்குறுதியை மீறி குற்றம் இழைத்தாள். ரெம்பிரான்ட் சசிகாவிற்குக் கொடுத்த நகையை வைத்து வேலை செய்யுமிடமொன்றில் சேர்ந்து கொண்டார்.  
பின்பு ரெம்பிரான்ட் அவரது வேலையாளான ஒரு இளம் பெண்ணுடன் வசித்துவந்தார். அவளின் பெயர் ஹென்ட்ரிக்ஜே ஸ்டொஃபெல்ஸ் (Hendrickje Stoffels) என்பதாகும். அப்பெண் கோர்னெலிஆ (Cornelia) எனும் மகளையும் பெற்றெடுத்தாள். இறுதியாக 1669 ஆம் ஆண்டு அக்டோபர் பத்தாம் திகதி மரணமடைந்தார்.
# பன்னாட்டு ஒலிப்பியல் அரிச்சுவடி

**பன்னாட்டு ஒலிப்பியல் அரிச்சுவடி** (*International Phonetic Alphabet*) உலகில் பேசப்படும் மொழிகளின் பலுக்கல்களை (ஒலிப்புகளை) ஒரு சீர் முறையின்கீழ் எழுதுவதற்காக இலத்தீன் அரிச்சுவடியை மையமாகக் கொண்டு பன்னாட்டு ஒலிப்பியல் குழுமத்தால் ஆக்கப்பட்ட முறைமை ஆகும். பன்னாட்டு ஒலிப்பியல் அரிச்சுவடி அந்நிய மொழி கற்கும் மாணவர்கள், அதை கற்பிக்கும் ஆசிரியர்கள், மொழியியலாளர்கள், பேச்சுப் பயிற்சி அளிப்பவர்கள், பாடகர்கள், நடிகர்கள், மொழி பெயர்ப்பாளர்கள், அகரமுதலி ஆக்கர்கள் போன்றோரால் பயன்படுத்தப்படுகிறது.  
பன்னாட்டு ஒலிப்பியல் அரிச்சுவடி, பேசும் போது சொல் ஒலிப்பில் தோன்றும் ஏற்ற இறக்கம், நிறுத்தலிடங்கள் போன்ற மாற்றங்களை காட்டுவதற்கு மட்டுமே பயன்படுத்தப்படுகிறது. பேசும் போது இருக்கவேண்டிய பற்களின் நிலை, நாவின் நிலை போன்றவற்றைக் குறிக்க பன்னாட்டு ஒலிப்பியல் அரிச்சுவடி நீட்சிகள் பயன்படுத்தப்படுகின்றன.  
2007 ஆண்டின்படி 107 எழுத்துக்களும் 56 குறியீடுகளும் பன்னாட்டு ஒலிப்பியல் அரிச்சுவடியில் காணப்படுகின்றன. எழுத்துக்களின் இணைப்போ அல்லது நீக்கமோ பன்னாட்டு ஒலிப்பியல் குழுமத்தால் மேற்கொள்ளப்படுகிறது.
# 1498

**1498** (**MCDXCVIII**) பழைய ஜூலியன் நாட்காட்டியில் ஒரு திங்கட்கிழமையில் ஆரம்பமான ஒரு சாதாரண ஆண்டு ஆகும்.
# 1498

## நிகழ்வுகள்

- ஜனவரி 25 - போர்த்துக்கீச நாடுகாண்பயணி வாஸ்கோ ட காமா தென்கிழக்கு ஆபிரிக்காவை அடைந்தார்.
- மே 17 - போர்த்துக்கீச நாடுகாண்பயணி வாஸ்கோ ட காமா இந்தியாவின் கோழிக்கோடு நகரை அடைந்தார்.
- மே 23 - பாப்பரசரைக் குறை கூறியதற்காக புளோரன்ஸ் மன்னன் கிரலாமோ சவொனரோலா தூக்கிலிடப்பட்டான்.
- ஜூலை 31 - திரினிடாட் தீவை கொலம்பஸ் கண்டுபிடித்தார்.
# 1498

## நாள் அறியப்படாதவை

- கொலம்பஸ் தென்னமெரிக்காவை அடைந்தார்.
- போர்த்துக்கீசர் தான்சானியா, மற்றும் கென்யாவை அடைந்தார்.
- போர்த்துக்கீசர் இந்தோனீசியாவின் மலாக்காவை அடைந்தனர்.
# சாலிம் அலி

**சலிம் அலி** (**சலீம் அலி**) (*Sálim Ali*; நவம்பர் 12, 1896 – சூலை 27, 1987) உலகப்புகழ் பெற்ற இந்திய பறவையியல் வல்லுநரும் இயற்கையியல் அறிஞரும் ஆவார். சலிம் அலியின் முழுப்பெயர் சலிம் மொய்ஜுதீன் அப்துல் அலி என்பதாகும். இவர் இந்தியாவில் முதன்முதலில் பறவைகளைப் பற்றிய முழுமையான தரவுகளைத் துவக்கியவர். இவர் பம்பாய் இயற்கை வரலாற்று சங்கத்தின் புரவலராக விளங்கியவர். பறவைகளின் வாழ்க்கையைப் பற்றியும், பழக்க வழக்கங்கள் குறித்தும் இவர் வெளியிட்ட கட்டுரைகளும், நூல்களும் உலகப் புகழ் வாய்ந்தவை.  
சலிம் அலி பறவைகளின் நண்பராகவும், பாதுகாவலராகவும் விளங்கியதோடு மட்டுமின்றி, இயற்கைப் பாதுகாப்பிலும் பெரும் நாட்டம் கொண்டிருந்தார். பறவைகளின் நல்வாழ்வும், பாதுகாப்பும், இயற்கைப் பாதுகாப்போடு பின்னிப் பிணைந்தவை என்ற சூழியல் சார்ந்த கருத்தில் அசையாத நம்பிக்கை கொண்டிருந்தார்.  
இந்திய, பாகிஸ்தான் நாட்டுப் பறவைகளின் கையேடு *(Handbook of the Birds of India and Pakistan)* என்ற நூற்தொகுதியும் ஒரு சிட்டுக்குருவியின் வீழ்ச்சி *(The Fall of Sparrow)* என்ற தன்வரலாற்று நூலும் சலிம் அலி எழுதிய முக்கிய நூல்களாகும்.  
1958ஆம் ஆண்டு பத்ம பூசண் விருதினையும் 1976ஆம் ஆண்டு பத்ம விபூசண் விருதினையும் சலிம் அலி பெற்றார். பல பறவையினங்களும் சலிம் அலியின் பழந்தின்னி வெளவாலும் இரு பறவைகள் சரணாலயங்களும் ஒரு நிறுவனமும் இவரது பெயரைத் தாங்கியுள்ளன.
# சாலிம் அலி

## இளமைப் பருவமும் பறவை நோக்கலும்

1896ஆம் ஆண்டு நவம்பர் 12ஆம் நாள் அன்றைய பம்பாய் மாநிலத்தில் கேத்வாடி (*Khethwadi*) என்ற ஊரில் சலிம் அலி பிறந்தார். தன் பள்ளிப் பருவத்திலிருந்தே சலிம் அலி ஒரு வேட்டை பிரியர். பறவைகள் மீது சலிம் அலியின் ஆர்வம் திரும்பியதற்கு, அவரது இளமையில் நடைபெற்ற ஒரு சிறு நிகழ்ச்சியே காரணம். இளம் வயதில் அலி ஒரு சின்னஞ்சிறு சிட்டுக் குருவியை சுட, அது இறந்து வீழ்ந்தது. இறந்துபோன அக்குருவியின் கழுத்தில் திட்டாக மஞ்சள் நிறக் கறை படிந்திருப்பதைக் கண்டார் சலிம் அலி. இதற்கான காரணத்தைத் தன் சிற்றப்பாவிடம் கேட்க, அவரோ அப்போது பம்பாய் இயற்கை வரலாற்றுக் கழகத்தின் கெளரவச் செயலராக இருந்த டபள்யூ. எஸ். மில்லர்ட் (*W S Millard*) என்பவரிடம் சாலிம் அலியை அறிமுகப்படுத்தினார். மில்லர்டின் உதவியுடன் பறவைகளை எவ்வாறு அறிந்துகொள்வது, எப்படிப் பாதுகாப்பது போன்ற விவரங்களை சலிம் அலி தெரிந்துகொண்டார். அப்பொழுதிலிருந்து சலிம் அலிக்கு பறவைகள் மீது தீராத நாட்டம் பிறந்தது. பின்பு கல்லூரிப் படிப்பை மேற்கொண்டபோதிலும் பட்டம் ஏதும் பெறவில்லை. தன் தமையனுக்கு தொழிலில் உதவுவதற்காக இடையில் மியான்மர் சென்றுவிட்டார். மியான்மரில் தமையனுக்கு உதவுவதைவிடப் பறவைகளைக் கவனிப்பதிலேயே பெரும் கவனம் செலுத்தினார். பின்னர் 1920இல் மீண்டும் சலிம் அலி பம்பாய் திரும்பினார்.  
மியன்மரிலிருந்து திரும்பியவுடன் சலிம் அலிக்கு விலங்கியல் துறையில் படிக்கும் வாய்ப்பு கிடைத்தது. இக்கல்வி பெற்றதன் காரணமாக பம்பாய் தேசிய வரலாற்றுக் கழக அருங்காட்சியகத்தில், அலிக்கு வழிகாட்டி வேலை கிடைத்தது. ஏற்கனவே பறவைகளின் வாழ்க்கை முறையில் நாட்டம் கொண்டிருந்த சாலிம் அலிக்கு இவ்வேலை மென்மேலும் பறவையியல் துறையில் ஆர்வத்தை ஊட்டியது. பறவையியலில் தன் அறிவை மேலும் வளர்த்துக்கொள்ள சலிம் அலி ஜெர்மனி சென்று முனைவர் இர்வின் ஸ்ட்ராஸ்மன் (*Dr Irwin Strassman*) என்பவரிடம் பயிற்சி பெற்றார். பயிற்சி முடிந்து இந்தியா திரும்பியவுடன், தன் வாழ்க்கைச் செலவுக்குப் போதிய வருமானமின்றி சலிம் அலி வாட நேர்ந்தது. அவர் ஏற்கெனவே பார்த்து வந்த வழிகாட்டி வேலையும் பண நெருக்கடி காரணமாக நிரப்பப்படவில்லை.
# சாலிம் அலி

## திருமண வாழ்க்கை

சலிம் அலியின் 18ஆவது வயதில், 1918 திசம்பரில் தெமினாவினை மணந்தார். சலிம் அலியின் வணிகம் காரணமாக இவர்கள் இருவரும் சிறிது காலம் மியன்மரில் வாழ்ந்தனர்.
திருமணமாகி குடும்ப வாழ்க்கையை மேற்கொண்ட சலிம் அலி வேலையின்றி வாடினார். ஆனால் அவரது மனைவி தெமினா பணியில் இருந்தமையால் வறுமைத் துன்பம் பெருமளவுக்கு இவரைத் தாக்கவில்லை. வேலையின்றி இருந்த நாட்களில் சலிம் அலி தனது வீட்டுத் தோட்டத்திலிருந்த மரத்தடியில் உட்கார்ந்து கொண்டு பறவைகளை நோட்டம் விடுவது வழக்கம்; அங்கிருந்த தூக்கணாங்குருவியின் வாழ்க்கை முறையைக் கூர்ந்து கவனித்து, அதைப் பற்றிய எல்லா விவரங்களையும் குறித்துக் கொண்டார். 1930ஆம் ஆண்டு தான் திரட்டிய குறிப்புகளைக் கொண்டு, தூக்கணாங்குருவியின் பழக்க வழக்கங்கள், வாழ்க்கை முறைகள் ஆகியவை பற்றிய ஆய்வுக்கட்டுரை ஒன்றை வெளியிட்டார். இது முனைவர் பட்டத்திற்கான ஓர் ஆய்வேடு போல விளங்கியது. இக்கட்டுரை, பறவையியலில் சலிம் அலிக்குப் பெரும்புகழையும், பெயரையும் ஈட்டித்தந்தது.
# சாலிம் அலி

## பறவையியல் ஆராய்ச்சி

சலிம் அலி பறவைகளைப் பற்றிய ஆய்வு மேற்கொள்ள இந்தியாவின் பல்வேறு பகுதிகளுக்கும் சென்றார். பறவைகளைப் பற்றியும் அவற்றின் ஒவ்வொரு செயலையும் கூர்ந்து கவனித்து, ஆய்வு செய்த பின்னரே தகுதியான முடிவுக்கு வருவது சலிம் அலியின் வழக்கம். இத்தகைய சிறந்த ஆய்வு முறைகளை மேற்கொண்டு சலிம் அலி தனது புகழ் பெற்ற “இந்தியப் பறவைகளைப் பற்றிய கையேடு (The HandBook on Indian Birds)” என்பதனை இயற்றி வெளியிட்டார். இந்தியப் பறவைகளைப் பற்றித் தெரிந்துகொள்ள மிகவும் இன்றியமையாத நூல் இது. இந்நூல் மொத்தம் 13 முறை மறுபதிப்பு செய்யப்பட்டுள்ளது.  
சலிம் அலியின் உலகமே இந்தியப் பறவைகளோடு பின்னிப் பிணைந்ததாக விளங்கியது. இந்நிலையில் இவர் உலகப்புகழ் வாய்ந்த பறவையியல் அறிஞரான எஸ். தில்லான் ரிப்ளே (*S. Dillon Ripley*) என்பவருடன் தொடர்பு ஏற்படுத்திக் கொண்டார். இதனால், இந்தியத் துணைக் கண்டத்துப் பறவைகளைப் பற்றி 10 தொகுதிகளைக் கொண்ட தொகுப்பு நூல் ஒன்றைப் படிக்க நேர்ந்தது. இத்தொகுப்பில் பறவைகளைப் பற்றிய பல்வேறு விவரங்களும், அதாவது அவற்றின் தோற்றம், உணவுப் பழக்கவழக்கம், இனப்பெருக்க முறை, வலசை போதல் போன்ற பல்வேறு செய்திகளும் அடங்கியிருந்தன. பறவைகளைப் பற்றி அறிந்து கொள்வதை தனது பொழுதுபோக்காக மட்டுமின்றி, வாழ்க்கைப் பாணியாகவே சலிம் அலி மேற்கொண்டிருந்தார். மக்கள் இவரை, “பறவைகளைப் பற்றிய நடமாடும் கலைக்களஞ்சியம்” என்றே அழைத்தனர். ஏறக்குறைய 65 ஆண்டுகள் இடைவிடாது பல்வேறு இடங்களுக்கும் பயணம் செய்து, தான் விருப்பத்தோடு ஏற்றுக்கொண்ட பணியில் பெரும் சாதனைகளைப் புரிந்த சலிம் அலிக்கு இப்பட்டம் மிகவும் பொருத்தமே.
# சாலிம் அலி

## சலிம் அலி பறவையியல் ஆராய்ச்சி செய்த முக்கிய இடங்கள்

- பரத்பூர்
- மேற்குத் தொடர்ச்சி மலைகள்
- கிழக்குத் தொடர்ச்சி மலைகள்
- இமாலய மலைகள்
- கிழக்கு இமாலய மலைகள்
- இராஜஸ்தானின் பாலைவனங்கள்
- பாகிஸ்தான் மற்றும் ஆப்கானிஸ்தானின் பனிச் சிகரங்கள்
- மியான்மர்
- நேபாளம்
- தக்காணப் பீடபூமி
# சாலிம் அலி

## இறப்பு

சலிம் அலி 1987ஆம் ஆண்டு சூன் திங்கள் 20ஆம் நாள் முன்னிற்குஞ்சுரப்பி *(prostate)* புற்றுநோயால் இயற்கை எய்தினார்.
# சாலிம் அலி

## விருதுகள்

- பத்ம பூஷண் (1958)
- *பிரித்தானியப் பறவையியல் கழகத்தின் விருது* ([[1967])]
- *ஜோன் சி. பிலிப்ஸ் விருது* (World Conservation Union - 1969)
- *பத்ம விபூஷண்* (1976)
- *J. Paul Getty Wildlife Conservation Prize of the World Wildlife Fund* (1976)
- *Commander of the Netherlands (Order of the Golden Ark)* (1986)
- *சலிம் அலி பறவைகள் சரணாலயம்* சலீம் அலி அவர்களின் நினைவாக கோவாவில் உள்ள சரணாலயத்திற்கு பெயரிடப்பட்டுள்ளது.
# சாலிம் அலி

## மாநிலங்களவை நியமன உறுப்பினர்

சலிம் அலி அவர்கள் மாநிலங்களவையின் நியமன உறுப்பினராக 1985 ஆம் ஆண்டு தேர்ந்தெடுக்கப்பட்டார். **1985 Indian Rajya Sabha elections* )
# சாலிம் அலி

## சலிம் அலி இயற்றிய நூல்கள்

- *Handbook of the Birds of India & Pakistan* (Vols. 1-10) with Sidney Dillon Ripley, Bombay: ஒக்ஸ்போர்ட் பல்கலைக்கழகப் பதிப்பகம்(OUP) (1964-74)
:Volume 1 *Divers to Hawks*
:Volume 2 *Megapodes to Crab Plover*
:Volume 3 *Stone Curlews to Owls*
:Volume 4 *Frogmouths to Pittas*
:Volume 5 *Larks to Grey Hypocolius*
:Volume 6 *Cuckoo-Shrikes to Babaxes*
:Volume 7 *Laughing Thrushes to the Mangrove Whistler*
:Volume 8 *Warblers to Redstarts*
:Volume 9 *Robins to Wagtails*
:Volume 10 *Flowerpeckers to Buntings*
- *Fall of a Sparrow*, (Autobiography) (1985)
- *The Book of Indian Birds*, Bombay: BNHS (1941),
- *Common Birds* with Laeeq Futehally. with Laeeq Futehally, New Delhi: நேஷனல் புக் டிரஸ்ட்(NBT) (1967)
- *A Pictorial Guide to the Birds of the Indian Subcontinent* with Dillon Ripley, Bombay: OUP (1983)
- *Common Indian Birds, A Picture Album* New Delhi: NBT (1968)
- *Hamare Parichat Pakshee* with Laeeq Futehally (இந்தி). New Delhi: NBT (1969)
- *Handbook of the Birds of India & Pakistan* (compact edition) with Ripley, D., Bombay: OUP (1987)
- *The Book of Indian Birds* (12th and enlarged centenary ed.) New Delhi: BNHS & OUP (1996)
- *Bird Study in India: Its History and its Importance* New Delhi: ICCR (1979)
- *The Great Indian Bustard* (Vols.1-2). with Rahmani, A. Bombay: BNHS (1982-89)
# சாலிம் அலி

## சலிம் அலி இயற்றிய நூல்கள்

### வட்டார வழிகாட்டிகள்

- *Birds of Bhutan* with Biswas, B. & Ripley, D., Calcutta: இந்திய விலங்குகள் கணக்கெடுப்பு நிறுவனம் (1996)
- *The Birds of Bombay and Salsette* with H. Abdulali, Bombay: Prince of Wales Museum (1941)
- *The Birds of Kutch*, London: OUP (1945)
- *Indian Hill Birds* Bombay: OUP (1949)
- *The Birds of Travancore and Cochin* Bombay: OUP (1953)
- *The Birds of Gujarat* Bombay: Gujarat Research Society (1956)
- *A Picture Book of Sikkim Birds* Gangtok: Government of Sikkim (1960)
- *The Birds of Sikkim* Delhi: OUP (1962)
- *Birds of Kerala* Madras: OUP (1969)
- *Field Guide to the Birds of the Eastern Himalayas* Bombay: OUP (1977)
- *The Vernay Scientific Survey of the Eastern Ghat; Ornithological Section—Together with The Hyderabad State Ornithological Survey 1930-38* with Hugh Whistler, Norman Boyd Kinnear (undated)
# சாலிம் அலி

## ஆய்வுக்கட்டுரைகள்

- *Studies on the Movement and Population of Indian Avifauna* Annual Reports I-4. with Hussain, S.A., Bombay: BNHS (1980-86)
- *Ecological Reconnaissance of Vedaranyam Swamp, Thanjavur District, Tamil Nadu* Bombay: BNHS (1980)
- *Harike Lake Avifauna Project* (co-author) Bombay: BNHS (1981)
- *Ecological Study of Bird Hazard at Indian Aerodromes* (Vols. I & 2). with Grubh, R. Bombay: BNHS (1981-89)
- *Potential Problem Birds at Indian Aerodromes* with Grubh, R. Bombay: BNHS
- *The Lesser Florican in Sailana* with Rahmani *et al.* Bombay: BNHS (1984)
- *Strategy for Conservation of Bustards in Maharashtra* (co-author) Bombay: BNHS (1984)
- *The Great Indian Bustard in Gujarat* (co-author) Bombay: BNHS (1985)
- *Keoladeo National Park Ecology Study* with Vijayan, S., Bombay: BNHS (1986)
- *A.Study of Ecology of Some Endangered Species of Wildlife and Their Habitat. The Floricans* with Daniel J.C. & Rahmani, Bombay: BNHS (1986)
- *Status and Ecology of the Lesser and Bengal Floricans with Reports on Jerdon’s Courser and Mountain Quail* Bombay: BNHS (1990)
# சாலிம் அலி

## பிற சேர்க்கைகள்

- அறிவியல் மேதைகள் - சாலீம் அலி
- பறவை உலகம் நூல்.pdf
- இந்தியாவின் பறவை மனிதன் சாலிம் அலி
# பம்பாய் இயற்கை வரலாற்று சங்கம்

**பம்பாய் இயற்கை வரலாற்று சங்கம்** 1883 ஆம் ஆண்டு தொடங்கப்பட ஓர் அரசு சாரா அமைப்பாகும்.
பறவைகள் மற்றும் விலங்குகள் மீது இயற்கை ஆர்வம் கொண்ட தொழில்முறை சாராத ஆறு ஆங்கிலேயர்களும், இரண்டு இந்தியர்களும் செப்பம்பர் 15,1883 இல் விக்டோரியா அருங்காட்சியகத்தில் கூடி உருவாக்கிய சங்கம் இதுவாகும்.
# பம்பாய் இயற்கை வரலாற்று சங்கம்

## நோக்கம்

இந்தியாவில் காணப்படும் உயிரினங்களின் வரலாற்றை சேகரித்தல், அவ்வுயிரினங்களைப் பிடித்து அதை ஆராய்தல் அவற்றை அறிவியல் முறையில் வகைப்படுத்துதல், உயிரினங்களை பாதுகாத்தல் கள ஆய்வு மேற்கொள்ளல் என இவ்வகையில் இயங்க ஆரம்பித்தனர்.
# பம்பாய் இயற்கை வரலாற்று சங்கம்

## அருங்காட்சியகம்

இங்கு பாடம் செய்யப்பட்டு பாதுகாக்கப்பட்டிருக்கும் உயிரினங்களின் எண்ணிக்கை 1,20,000க்கும் மேல் ஆசியாவிலேயே மிகப்பெரிய தொகுப்பு இது. பாலூட்டிகள் 20,000, பறவைகள், 29,000, பறவை முட்டைகள் 5,400, இருவாழிகளும், ஊர்வனவும் 8,500, பூச்சிகள் 50,000 ஆகும்.
# கபி குஷி கபி கம்

**கபி குஷி கபி கம்** என்பது 2001 ஆம் ஆண்டில் வெளிவந்த இந்திய குடும்ப நாடகத் திரைப்படம் ஆகும். கரண் ஜோஹரின் எழுத்திலும் இயக்கத்திலும் யஷ் ஜோஹரின் தயாரிப்பிலும் வெளிவந்தது. இத்திரைப்படத்தில் அமிதாப் பச்சன், ஜெயா பச்சன், சாருக்கான், கஜோல், கிருத்திக் ரோஷன் மற்றும் கரீனா கபூர் ஆகியோர் நடித்துள்ளனர். ராணி முகர்ஜி கௌரவ வேடத்தில் தோன்றியுள்ளார். ஜடின் லலீத், சந்தேஷ் சாண்டல்யா மற்றும் ஆதேஷ் ஶ்ரீவாஸ்தவா ஆகியோரின் இசையமைத்துள்ளனர். சமீர் மற்றும் அனில் பாண்டே பாடல் வரிகளை எழுதியுள்ளனர். இந்த திரைப்படம் இந்திய குடும்பமொன்றின் கதையைச் சித்தரிக்கின்றது.
# கபி குஷி கபி கம்

## தயாரிப்பும் வெளியீடும்

1998 ஆம் ஆண்டில் கரண் ஜோகரின் முதல் படமான குச் குச் ஹோதா ஹை வெளியான உடனேயே இந்த படத்தின் பணிகள் ஆரம்பமாகின. 2000 ஆம் ஆண்டில் அக்டோபர் 16 இல் முதன்மை புகைப்படம் எடுத்தல் ஆரம்பமாகியது. முதன்மை புகைப்படம் எடுத்தல் மும்பையில் தொடங்கி லண்டன், எகிப்து ஆகிய இடங்களில் நடைப்பெற்றது. 2001 ஆம் ஆண்டில் தீபாவளி தினத்தன்று வெளியிட திட்டமிடப்பட்ட இந்தப்படம் 2001 ஆம் ஆண்டில் திசம்பர் 14 அன்று இந்தியா, ஐக்கிய இராச்சியம், மற்றும் வட அமெரிக்காவில் வெளியிடப்பட்டது. 2003 ஆம் ஆண்டில் செருமனியில் நாடக வெளியீடு வழங்கப்பட்ட முதல் இந்திய திரைப்படம் இதுவாகும். திரைப்படம் வெளியானதும் திரைப்பட விமர்சகர்களிடமிருந்து கலவையான விமர்சனங்களை பெற்றது.  
இந்த திரைப்படம் 400 மில்லியன் டாலர் (5.8 மில்லியன் அமெரிக்க டாலர்) செலவில் தயாரிக்கப்பட்டது. உள்நாட்டிலும் சர்வதேச அளவிலும் பாரிய வணிக வெற்றியை சந்தித்தது. உலகளாவிய அளவில் மொத்தம் 1.36 பில்லியன் டாலர் ( 29 மில்லியன் டாலர் ) வசூலைப் பெற்றது. இந்தியாவுக்கு வெளியே அதிக வசூல்பெற்ற இந்திய திரைப்படமாக திகழ்ந்தது. 2006 ஆம் ஆண்டில் கரன் ஜோகரின் கபி அல்வடா நா கெஹ்னா திரைப்படம் வெளியிடப்பட்டு இதன் சாதனையை முறியடித்தது. கபி குஷி கபி கம் திரைப்படம் ஐந்து பிலிம்பேர் விருதுகள் உட்பட பல விருதுகளை வென்றது*.*
# கபி குஷி கபி கம்

## விருதுகள்

கபி குஷி கபி கம் திரைப்படம் 47 வது பிலிம்பேர் விருதுகளில் 15 பரிந்துரைகளைப் பெற்றது. இறுதியில் ஐந்து விருதுகளை வென்றது. மேலும் சர்வதேச இந்திய திரைப்பட அகாதமி விருதுகளிலும் (IIFA), சினி விருதுகளிலும், திரை விருதுகளிலும் பல விருதுகளை வென்றது. 13வது ஆண்டு வலென்சியன்ஸ் சர்வதேச திரைப்பட விழாவில் ஐந்து விருதுகளை வென்றது அதில் கஜோல் சிறந்த நடிகைக்கான விருதையும் வென்றார்.
# கபி குஷி கபி கம்

## பிற ஊடகங்களில்

படத்தின் வெளியீட்டிற்கு முன்னர், படத்தின் இசை உரிமைகள், வெளிநாட்டு விநியோக உரிமைகள் மற்றும் ஒளிபரப்பு உரிமைகள் 350 மில்லியன் டாலர்களுக்கு (42 7.42 மில்லியன் ) விற்கப்பட்டதாக கூறப்படுகிறது. திரைப்படத்தின் வெளிநாட்டு உரிமைகள் சோனிக்கு விற்கப்பட்டது. வெளிநாட்டு உரிமைகளுக்காக 250 மில்லியன் டாலர்களும் இதிலடங்கும் என்று கூறப்பட்டது. படப்பிடிப்பு மற்றும் தயாரிப்பின் போது தி மேக்கிங் ஆஃப் கபி குஷி கபி காம் என்ற புத்தகத்தை நிரஞ்சன் ஐயங்கார் எழுதினார். படத்தின் தயாரிப்பின் போதான 18 மாத காலப்பகுதியில் ஐயங்கார் சேகரித்த தயாரிப்பாளர், இயக்குநர், ஒளிப்பதிவாளர், கலை இயக்குநர், நடிகர்கள் ஆகியோரின் நேர்காணல்கள் இதில் இடம்பெற்றுள்ளன. படத்தின் திரையரங்கு வெளியீட்டிற்கு சில நாட்களுக்கு முன்னர் இந்த புத்தகம் வெளியிடப்பட்டது. இந்த திரைப்படத்தின் 2010 ஆம் ஆண்டில் ப்ளு ரே வடிவ இறுவட்டு வெளியிடப்பட்டது.
# சிவனேசத்துரை சந்திரகாந்தன்

**பிள்ளையான்** என அறியப்படும் **சிவனேசதுரை சந்திரகாந்தன்** (பிறப்பு: ஓகஸ்ட் 18, 1975) இலங்கைத் தமிழ் அரசியல்வாதியும், நாடாளுமன்ற உறுப்பினரும், முன்னாள் கிழக்கு மாகாண முதலமைச்சரும் தமிழ் மக்கள் விடுதலைப் புலிகள் (தமவிபு) கட்சியின் தலைவருமாவார். விடுதலைப் புலிகளின் முன்னாள் போராளியான இவர் கருணா என அறியப்பட்ட விநாயகமூர்த்தி முரளிதரனுடன் தமிழீழ விடுதலைப் புலிகள் அமைப்பிலிருந்து 2004 ஆம் ஆண்டு ஏப்ரல் மாதம் பிரிந்து சென்று கருணா குழுவில் முக்கிய தலைவராக செயற்பட்டார்.  
2007 ஏப்ரலில் தமவிபு கட்சியில் இடம்பெற்ற உள்ளக மோதலை அடுத்து, கருணா கட்சியில் இருந்து வெளியேறியதை அடுத்து, பிள்ளையான் கட்சித் தலைவரானார். 2008 கிழக்கு மாகாணசபைத் தேர்தலில் போட்டியிட்டு வெற்றி பெற்று கிழக்கு மாகாணத்தின் முதலாவது முதலமைச்சரானார்.
# சிவனேசத்துரை சந்திரகாந்தன்

## வாழ்க்கைச் சுருக்கம்

மட்டக்களப்பு மாவட்டம், வாழைச்சேனை, பேத்தாழையைப் பிறப்பிடமாகக் கொண்ட பிள்ளையான் பேத்தாழை விபுலானந்தா வித்தியாலயத்திலும் பின்னர் வாழைச்சேனை இந்துக்கல்லூரியில் க.பொ.த. (சாதாரண தர) வகுப்பு (தரம் 11) வரை கல்வி பயின்றவர்.
# சிவனேசத்துரை சந்திரகாந்தன்

## விடுதலை இயக்கத்தில் இணைவு

1990 ஏப்ரல் 4 இல் தமிழீழ விடுதலைப் புலிகள் இயக்கத்தில் தனது 15வது வயதில் "பிள்ளையான்" என்ற இயக்கப் பெயரில் போராளியாக இணைந்தார். அதன் பின்னர் கருணா அணி கிழக்கு மாகாணத்தில் சில சிறிய முகாம்களை அமைத்து இலங்கை ஆயுதப் படைகளின் உதவியுடன் புலிகளுக்கு எதிரான தாக்குதல்களை சிறிய அளவில் மேற்கொண்டு வந்தது. கருணாவின் சகோதரர் ரெஜி கொல்லப்பட்டதைத் தொடர்ந்து பிள்ளையான் அவ்வமைப்பின் இராணுவப் பிரிவின் தலைவரானார். 2006 நடுப்பகுதியில் புலிகளிக்கும் இராணுவத்தினருக்கும் இடையே போர்நிறுத்த உடன்பாடு முறிவடைந்ததை அடுத்து, இலங்கை அரசுப்படைகள் கிழக்கு மாகாணத்தில் புலிகள் மீது பெரும் தாக்குதலைத் தொடுத்தது. இறுதியில், 2007 சூலையில், அரசுப்படைகளின் உதவியுடன் கருணா அம்மானின் துணை இராணுவக் குழு விடுதலைப் புலிகளின் முகாம்களை முழுமையாகக் கைப்பற்றியது. 2007 ஏப்ரலில் இல் கருணா அணியில் இடம்பெற்ற உள்ளக மோதல்களைத் தொடர்ந்து கருணா இலண்டனுக்குத் தப்பி ஓடியதை அடுத்து அவ்வமைப்பின் தலைவரானார். 2004 இல் கருணா ஆரம்பித்த தமிழ் மக்கள் விடுதலைப் புலிகள் (தமவிபு) என்ற அரசியல் கட்சியின் தலைமைப் பொறுப்பையும் ஏற்றுக் கொண்டார். இத்தேர்தலில், சந்திரகாந்தனின் தந்தை ஆறுமுகம் சிவனேசதுரை கோறளைப்பற்று பிரதேச சபையின் உறுப்பினராகத் தெரிவு செய்யப்பட்டார்.}}
# சிவனேசத்துரை சந்திரகாந்தன்

## மாகாணசபைத் தேர்தல்

கிழக்கு மாகாண சபைக்கான முதலாவது தேர்தல் 2008 மே 10 ஆம் நாள் நடைபெற்றது. பிள்ளையானின் தமவிபு கட்சி ஆளும் மகிந்த ராசபக்ச டதலைமையிலான ஐக்கிய மக்கள் சுதந்திரக் கூட்டணியுடன் இணைந்து அக்கட்சியின் சின்னத்தில் போட்டியிட்டது. கிழக்கு மாகாண சபைக்கான 37 இடங்களில் ஐமசுகூ 20 இடங்களைக் கைப்பற்றியது. சந்திரகாந்தன் மட்டக்களப்பு மாவட்டத்தில் அதிகூடிய விருப்பு வாக்குகளைப் பெற்றார். 2008 மே 16 இல், சந்திரகாந்தனை கிழக்கு மாகாணத்தின் முதலாவது முதலமைச்சராக மகிந்த ராசபக்ச நியமித்தார்.
# சிவனேசத்துரை சந்திரகாந்தன்

## கைது

தமிழ்த் தேசியக் கூட்டமைப்பு நாடாளுமன்ற உறுப்பினர்கள் யோசப் பரராஜசிங்கம், நடராஜா ரவிராஜ் ஆகியோரின் படுகொலைகள் தொடர்பாக விசாரணைக்காக அழைக்கப்பட்ட சந்திரகாந்தன் 2015 அக்டோபர் 14 அன்று கைது செய்யப்பட்டுக் காவலில் வைக்கப்பட்டார்.
# சிவனேசத்துரை சந்திரகாந்தன்

## நாடாளுமன்றத் தேர்தல்

பிள்ளையான் சிறையில் இருந்தவாறே 2020 நாடாளுமன்றத் தேர்தலில் தமிழ் மக்கள் விடுதலைப் புலிகள் கட்சியின் வேட்பாளராக மட்டக்களப்பு மாவட்டத்தில் போட்டியிட்டு மாவட்டத்திலேயே அதிகூடிய விருப்பு வாக்குகள் (54,198) பெற்று நாடாளுமன்றத்திற்கு முதன் முதலாகத் தெரிவு செய்யப்பட்டார்.
# சிவனேசத்துரை சந்திரகாந்தன்

## பிணையின் விடுதலை

2015 அக்டோபரில் கைது செய்யப்பட்டு சிறையில் இருந்த பிள்ளையான் 2020 நவம்பர் 24 அன்று பிணையில் விடுவிக்கப்பட்டார்.
# சிறிநகர்

**ஸ்ரீநகர்** (காஷ்மீரி: سِری نَگَر, , Srinagar) இந்தியாவின் ஒன்றியப் பகுதிகளில் ஒன்றான ஜம்மு காஷ்மீரின் கோடை காலத் தலைநகராகும். இது காஷ்மீர் பள்ளத்தாக்கில், ஸ்ரீநகர் மாவட்டத்தில், ஜீலம் ஆற்றின் கரையிலுள்ளது. இங்குள்ள தால் ஏரியும், சிகாரா எனும் படகு வீடுகளும் புகழ் பெற்றவை. இவ்வூர் காஷ்மீர் கைவினைப் பொருட்களுக்கும், உலர் பழங்களுக்கும் பெயர்பெற்றது. தால் ஏரிக்கரை அருகில் உள்ள சங்கராச்சாரியார் மலை மீது சங்கராச்சாரியார் கோயில் உள்ளது.
# சிறிநகர்

## போக்குவரத்து

### இருப்புப் பாதை

ஜம்மு-பாரமுல்லா இருப்புப் பாதை, ஸ்ரீநகருடன், பாரமுல்லா, அனந்தநாக், பனிஹால், காசிகுண்ட், அனந்தநாக், ஜம்மு நகரங்களை இணைக்கிறது.
# சிறிநகர்

## போக்குவரத்து

### வானூர்தி நிலையம்

ஸ்ரீநகர் வானூர்தி நிலையம் புதுதில்லி, லே, மும்பை, சண்டிகர், ஜம்மு போன்ற முக்கிய நகரங்களுடன் இணைக்கிறது.
# சிறிநகர்

## போக்குவரத்து

### சாலைகள்

ஜம்மு - லே தேசிய நெடுஞ்சாலை ஸ்ரீநகருடன் இணைக்கிறது.
# சிறிநகர்

## மக்கள்தொகை பரம்பல்

2011-ஆம் ஆண்டு மக்கள்தொகை கணக்கெடுப்பின் படி, ஸ்ரீநகர் மாநகராட்சியின் மொத்த மக்கள்தொகை 11,80,570 ஆகும்.அதில் ஆண்கள் 6,18,790, பெண்கள் 561,780 ஆகவுள்ளனர். சராசரி எழுத்தறிவு 75.87% ஆகவுள்ளது. இங்கு இசுலாமியர்கள் 95.97%, இந்துக்கள் 2.75%, சீக்கியர்கள் 0.92%, கிறித்தவர்கள் 0.21% ஆகவும் மற்றவர்கள் 0.16% ஆகவுள்ளனர்.
# அப்துல் காதர் சாகுல் அமீட்

**அப்துல் காதர் சாகுல் அமீட்** (பொதுவாக **ஏ. சி. எஸ். ஹமீட்**, *Abdul Cader Shahul Hameed*, ஏப்ரல் 10, 1927 - செப்டம்பர் 3, 1999) இலங்கையின் அரசியல்வாதியும், முனாள் அமைச்சரும் ஆவார்.
# அப்துல் காதர் சாகுல் அமீட்

## வாழ்க்கைச் சுருக்கம்

இலங்கையின் மத்திய மாகாணத்தில் அக்குரணையைப் பிறப்பிடமாகக் கொண்ட அமீட் ஒரு இசுலாமியராவார்.
# அப்துல் காதர் சாகுல் அமீட்

## அரசியலில்

கண்டி புனித அந்தோனியார் கல்லூரியில் கல்வி கற்ற சாகுல் அமீது மாத்தளை வின்ட்சர் கல்லூரியில் ஒரு ஆசிரியராக தனது வாழ்க்கையை ஆரம்பித்த போதிலும் 1960களின் ஆரம்பத்தில் அரசியலில் நுழைந்தார். சிறந்த எழுத்தாளராகவும், இலக்கியவாதியாகவும் பிற்காலத்தில் திகழ்ந்தார். தமிழ், ஆங்கிலம், சிங்களம் என மும்மொழிகளிலும் சரளமாகப் பேசுவதில் வல்லவர். 17 ஆண்டு காலமாக நாடாளுமன்ற உறுப்பினராக இருந்த போது தேசிய ரீதியிலும் சர்வதேச மட்டத்திலும் பல பங்களிப்புகளை செய்துள்ளார்.  
1977 ஆம் ஆண்டு ஐக்கிய தேசியக் கட்சி இலங்கைப் பொதுத்தேர்தலை வெற்றி பெற்றதைத் தொடர்ந்து கட்சியில் முக்கிய உறுப்பினராக செயற்பட்டார். 1978 முதல் 1989 ஆண்டு வரை இலங்கை வெளிநாட்டமைச்சராகவும் 1989 முதல் 1993 வரை கல்வி அமைச்சராகவும் செயலாற்றினார். 1989 ஆம் ஆண்டு நடைபெற்ற விடுதலைப் புலிகளுடனாக பேச்சுக்களின் போது அரச தரப்பிற்கு தலைமைத் தாங்கினார்.  
இவர் 1999 செப்டம்பர் 3 ஆம் நாள் கொழும்பில் காலமானார்.
# ரஞ்சன் விஜேரத்ன

ஜெனரல் **ரன்ஜன் விஜேரத்ன** (ஏப்ரல் 4, 1931 - மார்ச் 2, 1991) இலங்கையின் அரசுத்தலைவராக இருந்த ரணசிங்க பிரேமதாசாவின் அமைச்சரவையில் 1989 முதல் 1991 வரை வெளிநாட்டமைச்சராகவும், பாதுகாப்பு பிரதி அமைச்சராகவும் பெருந்தோட்டத்துறை அமைச்சராகவும் இருந்தவர்.
# ரஞ்சன் விஜேரத்ன

## தொடக்க வாழ்க்கை

வல்பொல முதலிகே யோர்ஜ் ஏர்கிலிஸ் விஜேரத்னவுக்கும் ரொசலிண்ட் மரியா செனாநாயக்கவுக்கும் பிறந்த ரஞ்சன் குருத்தலாவை புனித தோமையார் கல்லூரியில் ஆரம்பக் கல்வியையும் கல்கிசை புனித தோமையார் கல்லூரியில் மேல்நிலைப் பள்ளியையும் மேற்கொண்டார். பின்னர் பெருந்தோட்டத்துறையில் அதிகாரியாக இணைந்து பணியாற்றினார். 1978 ஆம் அண்டு விவசாயத்துறை ஆராய்ச்சி அபிவிருத்தி அமைச்சின் செயலாளராக நியமிக்கப்பட்டார். பெருந்தோட்டத்துறைக்குப் பாதுகாப்பை வழங்கும் நோக்கில் அமைக்கப்பட்ட இலங்கை நீள் துப்பாக்கி படையின் லுதினன் கேர்னலாக நியமிக்கப்பட்டார்.
# ரஞ்சன் விஜேரத்ன

## அரசியல் வாழ்க்கை

1988 ஆம் ஆண்டுஐக்கிய தேசியக் கட்சியின் அவைத்தலைவராக நியமிக்கப்பட்டதை தொடர்ந்து தனது அரச பணிகள் அனைத்திலிருந்தும் விலகினார். பின்னர் அக்கட்சியின் பொதுச்செயலாளராக பணியாற்றினார். 1989 ஆம் ஆண்டு பொதுத்தேர்தலில் வெற்றி பெற்று நாடாளுமன்றம் சென்று பாதுகாப்புப் பிரதி அமைச்சராகப் பணியாற்றினார்.
# ரஞ்சன் விஜேரத்ன

## இறப்பு

1991 மார்ச் 2 ஆம் நாள் யாழ்ப்பாண மாவட்டம், அராலியில் விடுதலைப் புலிகள் அமைப்பினர் நடத்திய தூர இருந்து இயக்கும் ஊர்தி வெடிகுண்டின் மூலம் கொலை செய்யப்பட்டார். இதன் போது 13 பொதுமக்கள், 5 அமைச்சு பாதுகாப்பு ஊழியர்கள், அமைச்சர் உட்பட 19 பேர் கொல்லப்பட்டனர்.  
லுதினன் கேர்னர் ரஞ்சன் விஜேரத்ன இறப்பின் பின்னர் ஜெனரல் பதவிக்கு உயர்த்தப்பட்டார் மேலும் கொத்தலாவலை பாதுகாப்பு பயிலகம் (தற்போது கொத்தலாவலை பாதுகாப்பு பல்கலைக்கழகம்) சட்டத்துறையில் முனைவர் பட்டத்தை வழங்கியது.
# உருசியாவின் இரண்டாம் நிக்கலாசு

**இரண்டாம் நிக்கலாசு** (*Nicholas II* அல்லது **நிக்கொலாய் II அலெக்சாந்திரொவிச் ரொமானொவ்** (*Nikolai II Alexandrovich Romanov*, ; ( 1868 – 17 சூலை 1918), உருசிய மரபுவழித் திருச்சபையில் *புனிதர் நிக்கலாசு* ) என அறியப்பட்டவர் உருசியப் பேரரசின் கடைசிப் பேரரசராக 1894 நவம்பர் 1 முதல் 1917 மார்ச் 15 இல் பதவியில் இருந்து அகற்றப்படும் வரை பதவியில் இருந்தவர். இவரது ஆட்சிக் காலத்தில் உலகின் மிகப் பெரும் வல்லரசாக இருந்த உருசியப் பேரரசு பொருளாதார மற்றும் இராணுவ ரீதியாக பெரும் வீழ்ச்சியைக் கண்டது. சோவியத் வரலாற்றாசிரியர்களால் அவர் ஒரு பலவீனமான, திறமையற்ற தலைவராக அறியப்பட்டார். அவரது செயல்கள் இராணுவத் தோல்விகளுக்கும் மில்லியன் கணக்கான குடிமக்களின் இறப்புகளுக்கும் வழிவகுத்தன. இதற்கு மாறாக, ஆங்கிலோ-உருசிய வரலாற்றாளர் நிக்கோலாய் தால்சுதாய் "நிக்கலாசின் ஆட்சியில் பல மோசமான நிகழ்வுகள் இடம்பெற்றன ஆயினும், அவர் ஒரு எதேச்சதிகாரத்தை மரபுரிமையாகப் பெற்றார், அவருடைய செயல்களுடன் ஒப்பிடுகையில், அவரை விடப் பயங்கரமான குற்றங்கள் சோவியத்துகளால் செய்யப்பட்டன" என்கிறார்.  
பேரரசராக, நிக்கலாசு அவரது உயர்மட்ட உதவியாளர்களான செர்கே விட்டே, பியோத்தர் இசுத்தாலிப்பின் ஆகியோரால் ஊக்குவிக்கப்பட்ட பொருளாதார, அரசியல் சீர்திருத்தங்களுக்கு மட்டுப்படுத்தப்பட்ட ஆதரவை வழங்கினார், ஆனால் அவர்கள் முழுமையாக பிரபுத்துவ எதிர்ப்பை எதிர்கொண்டனர். வெளிநாட்டுக் கடன்கள் மற்றும் பிரான்சுடனான நெருங்கிய உறவுகளின் அடிப்படையில் நவீனமயமாக்கலை அவர் ஆதரித்தார், ஆனால் புதிய நாடாளுமன்றத்திற்கு (தூமா) முக்கிய அதிகாரங்களை வழங்குவதை எதிர்த்தார். கோதின்கா அவலம், யூதர்களுக்கு எதிரான படுகொலைகள், 1905 இரத்த ஞாயிறு, 1905 உருசியப் புரட்சி வன்முறை அடக்குமுறை, அரசியல் எதிரிகளை அடக்குதல் மற்றும் உருசிய-சப்பானியப் போர் (1904-1905) தோல்விக்கு அவரது பொறுப்பு ஆகியவற்றால் அவர் விமர்சிக்கப்பட்டார். இதன் மூலம் சுசீமா போரில் உருசிய பால்ட்டிக் கடற்படையை நிர்மூலமாக்கியமை, மஞ்சூரியா மற்றும் கொரியா மீது உருசியா செல்வாக்கை இழந்தமை, சக்காலின் தீவின் தெற்குப் பகுதி சப்பானுடன் இணைத்தமை ஆகியன இவருக்குப் பெரும் பின்னடைவைக் கொடுத்தது.  
நிக்கலாசு 1907 ஆம் ஆண்டின் ஆங்கிலோ-உருசிய ஒப்பந்தத்தில் கையெழுத்திட்டார், இது செருமனி மத்திய கிழக்கில் செல்வாக்கைப் பெறுவதற்கான முயற்சிகளை எதிர்கொள்ள வடிவமைக்கப்பட்டது. இவ்வொப்பந்தம் உருசியாவிற்கும் பிரித்தானியாவிற்கும் இடையிலான மோதலின் பெரும் போரை முடிவுக்குக் கொண்டுவந்தது. அவர் செர்பியாவை ஆதரித்தார், 1914 சூலை 30 இல் உருசிய இராணுவத்தை நவீனமயப்படுத்த ஒப்புதல் அளித்தார். இதற்குப் பதிலளிக்கும் விதமாக, செருமனி 1914 ஆகத்து 1 இல் உருசியா மீதும், ஆகத்து 3 இல் உருசியாவின் நட்பு நாடான பிரான்சு மீதும் போரை அறிவித்து, முதலாம் உலகப் போர் தொடங்க வழிவகுத்தது. மக்களால் வெறுக்கப்பட்ட வேளாண்மைப் பாதிரியார் கிரிகோரி ரஸ்புடினின் நிக்கலாசு மீதான சக்திவாய்ந்த செல்வாக்கைக் கண்டு பிரபுக்கள் அவரை எச்சரித்தனர். கடுமையான இராணுவ இழப்புகள் 1917 பெப்ரவரிப் புரட்சியில் ரொமானோவ் அரண்மனையின் வீழ்ச்சிக்கு வழிவகுத்தது. அவரது மாளிகையிலும் வெளியேயும் நிக்கலாசின் மன உறுதி சரிந்தது. நிக்கலாசு பதவி விலகினார். போல்செவிக்குகள் அவரை சிறையில் அடைத்து 1918 சூலை 17 இல் மனைவி மற்றும் ஐந்து பிள்ளைகளுடன் சேர்த்து நிக்கலாசை சுட்டுக் கொன்றனர்.
# உருசியாவின் இரண்டாம் நிக்கலாசு

## புனிதர்களாக அறிவிப்பு

1981 ஆம் ஆண்டில், நிக்கலாசு, அவரது மனைவி மற்றும் அவர்களது குழந்தைகள் உருசியாவிற்கு வெளியே நியூயார்க் நகரத்தில் உருசிய மரபுவழித் திருச்சபையினால் தியாகிகளாக அங்கீகரிக்கப்பட்டனர். 1991 இல் சோவியத் கம்யூனிசத்தின் வீழ்ச்சிக்குப் பின்னர், நிக்கலாசு குடும்பத்தின் எச்சங்கள் வெளியெடுக்கப்பட்டு 1998 சூலை 17 அன்று சென் பீட்டர்ஸ்பேர்க்கில் ஒரு விரிவான அரசு மற்றும் தேவாலய விழாவுடன் மீண்டும் புதைக்கப்பட்டன. 2000 ஆம் ஆன்டு ஆகத்து 15 இல் உருசிய மரபுவழித் திருச்சபை அவர்களைப் புனிதர்களாக அறிவித்தது.
# உருசியாவின் இரண்டாம் நிக்கலாசு

## புனிதர்களாக அறிவிப்பு

### நிக்கலாசின் குடும்பம்

- அலெக்சாந்திரா பியோதரொவ்னா, அரசி (1872-1918, அகவை 46)
- ஒல்கா நிக்கலாயெவ்னா, இளவரசி (1895-1918, அகவை 23)
- தத்தியானா நிக்கலாயெவ்னா, இளவரசி (1897-1918, அகவை 21)
- மரீயா நிக்கலாயெவ்னா, இளவரசி (1899-1918, அகவை 19)
- அனஸ்தாசியா நிக்கலாயெவ்னா, இளவரசி (1901-1918, அகவை 17)
- அலெக்சி நிக்கலாயெவ், இளவரசன் (1904-1918, அகவை 14)
# புனித எலன்சு மலை

இல் வெடிப்புக்கு முன்னர் சென் ஹெலன்ஸ் மலை. மலையின் வட பகுதியின் பெரும் பகுதிகள் இவ்வெடிப்பில் அழிந்தன.]]
**புனித எலன்சு மலை** அல்லது **சென் ஹெலன்ஸ் மலை** (*Mount St. Helens*) என்பது ஐக்கிய அமெரிக்காவில் வாஷிங்டனில் அமைந்துள்ள ஒரு தீவிர எரிமலையாகும். இது சியாட்டில் நகரில் இருந்து 96 மைல்கள் (154&nbsp;கி.மீ.) தெற்கேயும், போர்ட்லாந்தில் இருந்து 53 மைல்கள் (85&nbsp;கி.மீ.) வடகிழக்கேயும் அமைந்துள்ளது.  
சென் ஹெலன்ஸ் மலை மே 18, 1980 இல் வெடித்த நிகழ்வு அமெரிக்காவின் வரலாற்றில் மிகவும் அழிவை ஏற்படுத்திய ஒரு நிகழ்வாகக் கருதப்படுகிறது. மொத்தம் 57 பேர் கொல்லப்பட்டனர்; 250 வீடுகள், 47 பாலங்கள், 15 மைல் (24&nbsp;கி.மீ.) தூர தொடருந்து வழிகள், 185 மைல் (300&nbsp;கி.மீ.) தூர நெடுஞ்சாலைகள் சேதமடைந்தன.
# ஐராவதி ஆறு

**ஐராவதி ஆறு** (*Ayeyarwady River*) மியான்மாரின் மிக நீளமான ஆறு ஆகும். இது 2170 கி.மீ. (1350 மைல்) நீளம் உடையது. இது மியான்மரின் வட தெற்காக ஓடுகிறது; மிக முதன்மையான வணிக நீர்வழித் தடமாகவும் உள்ளது.  
மியான்மாரின் வட உச்சியில் தொடங்கி அதனை கிழக்கு, மேற்காக இரு கூறுகளாக பிரித்து வங்காள விரிகுடாவில் கலக்கிறது. இவ்வாறு வளமையான ஐராவதி கழிமுகத்தை உருவாக்கியுள்ளது.  
இது முன்னர் **மண்டலேவுக்கான பாதை** என்று அழைக்கப்பட்டது.  
2008 இல் வீசிய நர்கீஸ் புயலால் ஐராவதி கழிமுகம் பெரும் பாதிப்புக்கு உள்ளாகி ஏறத்தாழ 1,00,000 மக்கள் உயிர் இழந்தனர்.
# விக்கிப்பீடியா:உரை திருத்தும் திட்டம்

விக்கிப்பீடியாவில் புதிய கட்டுரைகளை இயற்றுவது போலவே, ஏற்கனவே உள்ள கட்டுரைகளில் எழுத்துப் பிழை, இலக்கணப் பிழை, தகவல் பிழை களைந்து அவற்றின் குறைந்தபட்ச தரத்தை உறுதி செய்வது முக்கியமாகிறது. ஒரு கட்டுரை இல்லாமல் இருப்பதை விட பிழைகள் மலிந்து இருப்பது விக்கிப்பீடியாவின் நம்பகத்தன்மையைக் கேள்விக்குள்ளாக்கும் என்பதால், இது குறித்து நாம் கூடிய கவனம் செலுத்த வேண்டும். உரை திருத்தும் பணிகளை ஒருங்கிணைக்க, மேம்படுத்த இந்தத் திட்டம் உதவும். இங்கு உரை திருத்தத்தில் ஈடுபாடுள்ளவர்களுக்கான குறிப்புகள் தரப்படும்.
# விக்கிப்பீடியா:உரை திருத்தும் திட்டம்

## உரை திருத்தம் தொடர்பான வழிகாட்டல்கள்

- நடைக் கையேடு
- கலைச் சொல் கையேடு
- மொழிபெயர்ப்புக் கையேடு
- எழுத்துப்பெயர்ப்புக் கையேடு
- தமிழ் இலக்கணக் கையேடு
- தமிழ் உச்சரிப்புக் கையேடு
- வாழ்க்கை வரலாறு எழுதுதல் கையேடு
- பெயரிடல் மரபு
- பக்க வடிவமைப்பு கையேடு
- தகவல் அட்டவணையாக்கக் கையேடு
- எழுத்துப் பிழைகள் கொண்ட சொற்களின் பட்டியல்
# விக்கிப்பீடியா:உரை திருத்தும் திட்டம்

## முன்னுரிமை தர வேண்டிய கட்டுரைகள்

- குறுந்தட்டுக் கட்டுரைகள்
- முதற்பக்கத்தில் இருந்து இணைக்கப்பட்டுள்ள கட்டுரைகள்
- புதிய பயனர்கள் உருவாக்கும் கட்டுரைகள்
- :
- [[:
# விக்கிப்பீடியா:உரை திருத்தும் திட்டம்

## உரை திருத்தம் தொடர்பான வார்ப்புருக்கள்

- [[வார்ப்புரு:துப்புரவு
- வார்ப்புரு:cleanup
- வார்ப்புரு:மேம்படுத்துக
# விக்கிப்பீடியா:உரை திருத்தும் திட்டம்

## உரை திருத்தும் முயற்சிகள்

- பயனர்:Sodabottle/google translation cleanup
# விக்கிப்பீடியா:உரை திருத்தும் திட்டம்

## தானியக்க உரை திருத்தும் முயற்சிகள்

- பயனர்:Sodabot
- விக்கிப்பீடியா:AutoWikiBrowser/Typos
- பயனர்:SundarBot - கூகுள் கட்டுரைகளில் சிகப்பு இணைப்புகள் நீக்கம்
# விக்கிப்பீடியா:உரை திருத்தும் திட்டம்

## உரை திருத்தத்தில் கவனிக்க வேண்டியவை

- விக்கியாக்கம்
- எழுத்து, இலக்கணப் பிழைகள் களைதல்
- தகவல் ஆதாரங்கள் வேண்டுதல்
- கிரந்தம், பிற மொழிச் சொல் தவிர்த்தல்
- படங்கள் சேர்த்தல்
- உரைநடையை எளிமையாக்கல்.
# விக்கிப்பீடியா:உரை திருத்தும் திட்டம்

## உரை திருத்தத்தில் கவனிக்க வேண்டியவை

### விக்கியாக்கம்

விக்கியாக்கத்தில் கவனிக்க வேண்டியவை:
- தலைப்பைத் தடித்த எழுத்துகளில் எழுதுதல்
- விக்கியிடைத் தொடுப்புகள் தருதல்.
- நூல்கள், ஆக்கங்கள் பெயர்களை சாய்வெழுத்துகளில் எழுதுதல்.
- நிறுத்தற்குறிகளுக்கு அடுத்து ஒரு இடம் மட்டும் விடுதல்.
- பத்திகளுக்கு இடையே ஒரு வரி இடம் விடுதல்.
- பகுப்புகள் சேர்த்தல்
- திரும்பத் திரும்பச் செய்யும் பணிகளுக்கு AWB, தானியங்கிகள் பயன்படுத்துதல். உதவிக்கு, சுந்தர், தெரன்சு, வினோத்தை அணுகலாம்.
- உள்ளிணைப்புகள் தருதல்.
# விக்கிப்பீடியா:உரை திருத்தும் திட்டம்

## உரை திருத்தத்தில் கவனிக்க வேண்டியவை

### எளிய உரைநடை

- செயப்பாட்டு வினை தவிர்த்தல்
- சிறு சிறு சொற்றொடர்களாக எழுதுதல். முடிவில்லாமல் காற்புள்ளி இட்டுக்கொண்டே போக வேண்டாம்.
- இயன்ற அளவு சொற் புணர்ச்சிகளைத் தவிர்த்தல். புணர்ந்தாலும் இடைவெளி விட்டு எழுதுதல்.
- அடைப்புக்குறி விளக்கங்கள் தவிர்த்தல்.
- புழக்கத்தில் உள்ள எளிய சொற்களைப் பயன்படுத்துதல்.
- சொன்னதையே திரும்பத் திரும்பச் சொல்லுதலைத் தவிர்த்தல்.
- ஐந்தாம் வகுப்பு மாணவன் தடையின்றி வாசிக்கக் கூடியதாகவும், பத்தாம் வகுப்பு மாணவனுக்காவது புரியக்கூடியதாகவும் இருத்தல் நலம்.
- ஆங்கில சொற்றொடர் அமைப்புகளின் தமிழாக்கமாக இருக்கக்கூடாது. தமிழ்ச் சொற்றொடர் அமைப்பைப் பின்பற்றுதல்.
# விக்கிப்பீடியா:உரை திருத்தும் திட்டம்

## உரை திருத்தத்தில் கவனிக்க வேண்டியவை

### பொதுவான உரைநடைப் பிழைகள்

பல கட்டுரைகளை உரை திருத்தும் போது சில உரைநடைப் பிழைகளைப் பரவலாகக் காண இயல்கிறது. இது பற்றி ஏற்கனவே சுட்டி இருந்தாலும் நினைவூட்டலுக்காக இன்னொரு முறை:
- *அதுவோ அல்லது இதுவோ* என்று எழுதுவது பிழை. *அதுவோ இதுவோ* என்று எழுதுவது தான் சரி. ஆங்கிலத்தில் உள்ள orஐ மனதில் கொண்டு அல்லது என்ற சொல்லை ஆள்வதனால் இந்தப் பிழை வருகிறது. பேச்சுவழக்கில் *"அதுனாலும் சரி இதுனாலும் சரி; மாம்பழமோ கொய்யாவோ ஏதாச்சும் வாங்கி வா"* என்று சொல்வதை நினைவில் கொள்ளலாம்.
- ஆங்கிலத்தில் உள்ள andக்கு ஈடாகப் பல இடங்களிலும் *மற்றும்* என்று எழுதப்படுகிறது. இந்த *மற்றும்* தேவையில்லை. வரிசையாக காற்புள்ளிகள் இட்டு எழுதினாலே போதுமானது. *"அக்கா, அம்மா, அப்பா எல்லாரும் எப்படி இருக்காங்க"* என்று தான் பேச்சு வழக்கில் கேட்கிறோம். *"அக்கா, அம்மா மற்றும் அப்பா எப்படி இருக்காங்க"* என்று கேட்பதில்லை என்பதை நினைவில் கொள்ளலாம். இரண்டு, மூன்று பொருள்களை மட்டும் குறிப்பிடுவது என்றால், உம் சேர்த்து எழுதலாம். எடுத்துக்காட்டு: குயில் மற்றும் மயில் என்று எழுதத் தேவை இல்லை. குயிலும் மயிலும் என்று எழுதினால் போதும்.
- அசர அடிக்கும் அளவுக்கு எல்லா கட்டுரைகளிலும் தேவை இல்லாமல் பல இடங்களில் செயப்பாட்டு வினை வருகிறது. *1970ல் இந்நூல் வெளியானது* என்று எழுதினாலே போதும். *1970ல் இந்நூல் வெளியிடப்பட்டது* என்று சொல்லத் தேவை இல்லை. இதுவும் ஆங்கிலச் சொற்றொடர் அமைப்புகளை மனதில் கொண்டு தமிழாக்குவதால் வருவது.
- ஆங்கிலத்தில் இருந்து நேரடியாகத் தமிழாக்குவதைத் தவிர்க்க வேண்டும். எடுத்துக்காட்டு: நீர்வீழ்ச்சி - > அருவி, மூத்த சகோதரன் - > அண்ணன், மூத்த பெண் குழந்தை - > மூத்த மகள்.
- பொதுவான சொற்களுக்குப் பதில் சிறப்பான சொற்களைப் பயன்படுத்த வேண்டும். எடுத்துக்காட்டு: சகோதரன், சகோதரி என்பதற்குப் பதில் அண்ணனா தம்பியா, அக்காவா தங்கையா என்பதைக் குறிப்பிடலாம்.
- கட்டுரை முழுவதும் ஒரு சொல்லைச் சீராகப் பயன்படுத்த வேண்டும். ஒரே கட்டுரைக்குள் ஒரே பொருளுக்கு வெவ்வேறு கலைசொற்கள் பயன்படுத்துவது, ஒரே ஆள் / இடம் / பொருளின் பெயரை வெவ்வேறு எழுத்துக்கூட்டல்களுடன் குறிப்பிடுவதைத் தவிர்க்க வேண்டும்.
- அல்ல, அன்று தொடர்பான பிழைகளைத் தவிர்க்க வேண்டும். அல்ல பன்மைக்குகம் அன்று ஒருமைக்கும் வரும்.
- ஒருமை, பன்மை குழப்பங்களைத் தவிர்க்க வேண்டும். இது தமிழ் பதிப்புலகில் மிகக் கூடுதலாகக் காணப்படும் பிழை. எடுத்துக்காட்டு: "பல வகையான பறவைகள் பறந்து சென்றது" என்பது பிழை. "பல வகையான பறவைகள் பறந்து சென்றன" என்பது சரி. "எங்களிடம் நிறைய பழங்கால அணிகலன்கள் உள்ளது" என்பது பிழை. "எங்களிடம் நிறைய பழங்கால அணிகலன்கள் உள்ளன" என்பது சரி.
- தமிழ் மரபுக்கு ஏற்ற சொற்றொடர் அமைப்பு வேண்டும். "இராமன் மரத்தை வெட்டினான்" என்பது "மரத்தை இராமன் வெட்டினான்" என்பதை விட இயல்பாக இருக்கும். ஒரே சொற்றொடரில், பெயர், இடம், ஆண்டு முதலிய பல விவரங்களைத் தரும் போதும் இயல்பான சொற்றொடர் அமைப்பாக உள்ளதா என்று பார்க்க வேண்டும். இந்தக் குறிப்பு பல விக்கிப்பீடியா கட்டுரைகளுக்கும் பொருந்தும்.
# விக்கிப்பீடியா:உரை திருத்தும் திட்டம்

## உரை திருத்தத்தில் கவனிக்க வேண்டியவை

### கிரந்தம் தவிர்க்க எளிய வழிமுறைகள்

- கிரந்தம் தேவைப்படும் பிற மொழிச் சொல்லுக்கு ஈடான தமிழ்ச் சொல் இருந்தால் ஆளலாம்.  
இஷ்டம் -> விருப்பம்.  
சந்தோஷம் - > மகிழ்ச்சி  
கஷ்டம் - > துன்பம், முடை, இடர், இடர்ப்பாடு, இன்னல், தடை, இடைஞ்சல்  
ஸ்மைல் - > புன்னகை  
- ஜ, ஷ, ஸ, ஹ ஆகியவற்றுக்குப் பதிலாகத் தமிழில் வழமையாக ஈடு கொடுக்கப்படும் எழுத்துகளைப் பயன்படுத்தலாம்.  
வருஷம் - > வருடம்; வருசம். ஆண்டு (ஆண்டுவிழா, ஆண்டுநிறைவு என்னும் வழக்குகள் நோக்குக)  
விஷயம் - > விசயம், விதயம், விடயம். (இது இன்னதென்று பொருள் புரியாது பயன் படுத்தும் ஒரு சொல். பெரும்பாலான இடங்களில் செய்தி ("சேதி",) குறிப்பு, நிகழ்வு என்று பொருள்படும்  
விசேஷம் - > விசேசம், விசேடம், சிறப்பு, கொண்டாட்டம்  
விஷம் - > விசம், விடம் (விசம், விடம் என்று ஒலிப்பைத் திரித்துச் சொன்னாலும் பாம்பு கொத்தினால் உயிர் போவது உறுதி :) ) நஞ்சு  
ஷாந்தி -> சாந்தி  
ஷங்கர் - > சங்கர்  
ஹனுமான், ஹிந்தி, ஹிந்து, ஹோட்டல், ஹொகேனக்கல் - > அனுமான், இந்தி, இந்து, ஓட்டல், ஒகேனக்கல் (ஹகரத்தை விடுத்து அதை அடுத்து வரும் உயிர் ஒலியைக் கொள்ள வேண்டும்)  
ராஜா, ரோஜா, ஜாதி, ஜோதிடம், ஜோதி - > ராசு, ராசா, ரோசா, சாதி, சோதிடம், சோதி. (முதல் சகரத்தை வல்லினமாக பலுக்கினால், ஒலித்திரிபு குறைவே)  
மேல் உள்ள எடுத்துக்காட்டுகளைக் கொண்டு, கிரந்தம் தவிர்த்துத் தமிழில் எழுதுவது தற்போதும் பெரு ஊடகங்களிலும் வழக்கில் உள்ளதே என அறியலாம். சில சொற்களைக் கிரந்தம் தவிர்த்தும் சிலவற்றில் கிரந்தம் தவிர்க்காமலும் எழுதுவதற்கு போதிய தமிழாக்க முயற்சிகளும் பழக்கமும் இல்லாததே காரணம். எனவே, கிரந்தம் தவிர்த்து எழுதுவதை ஏதோ புதிய நடைமுறையாகக் கருதத் தேவை இல்லை.
- பொருளுள்ள பெயர்ச்சொற்களுக்கு சீனம், சப்பானிய மொழி போன்ற பிற மொழிகளில் மொழிபெயர்க்கப்பட்டிருக்கும் முற்காட்டு இருந்தால், நாமும் சொற்களை மொழிபெயர்த்து பொருள் விளங்குமாறு வழங்கத் தயங்கக்கூடாது.
- இடுகுறிப் பெயர்ச்சொற்களை இயன்ற வரை தமிழ் எழுத்துகளைக் கொண்டு எழுதி அடைப்புக்குறிகளில் ஆங்கிலம், மூல மொழியின் எழுத்துகளைக் கொண்டு எழுதிக் காட்டலாம். ஒலிக்கோப்புகள் தரலாம்.
# விக்கிப்பீடியா:உரை திருத்தும் திட்டம்

## ஆர்வலர்கள்

- இரவி
- சிவகுமார்
- தெரன்சு
- சுந்தர்
- சிறீதரன்
- payanar அனிதா தமிழாசிரியர்
# விக்கிப்பீடியா:உரை திருத்தும் திட்டம்

## உதவி தேவைப்படும் பங்களிப்பாளர்கள்

எல்லா பங்களிப்பாளர்களின் எத்தகைய பங்களிப்பும் நன்றிக்குரியதே. எனினும், சிலரின் பங்களிப்புகளில் கூடுதல் உரை திருத்தக் கவனம் தேவைப்படுகிறது. அத்தகைய பங்களிப்புகள் நோக்கிய கவன ஈர்ப்புக்காக இந்தப் பட்டியல்:
- Werklorum
# விக்கிப்பீடியா:முக்கிய கட்டுரைகள்/விரிவாக்கப்பட்டது

இது உலகம் முழுக்க உள்ள அனைத்து மொழி விக்கிப்பீடியாக்களிலும் இருக்க வேண்டிய முக்கியக் கட்டுரைகள் என இனங்காணப்பட்ட பட்டியல் ஆகும். **தடித்த எழுத்துகளில்** இருக்கும் கட்டுரைகள் கூடுதல் முன்னுரிமை கொடுத்து உருவாக்க வேண்டிய முக்கியத்துவம் வாய்ந்த தலைப்புகள் ஆகும்.  
இந்தப் பட்டியலில் மேற்குலகச் சார்பு இருக்கின்றமை சுட்டிக் காட்டப்பட்டுள்ளது. ஆயினும் தமிழ் விக்கிப்பீடியாவில் முக்கியத் தலைப்புகள் அனைத்திலும் கட்டுரைகள் தொடங்கி விரிவாக்கப்பட வேண்டும் என்பதற்காக இந்தப் பட்டியல் முன்னுரிமை பெறுகிறது.  
**ஏப்ரல் 29, 2018** நிலவரப்படி, இங்கு **10,000** கட்டுரைகள் பட்டியலிடப்பட்டுள்ளன:  
| List No. | Section | September 3, 2016 |
| --- | --- | --- |
| align=1 | align=மக்கள் | 2,000 |
| align=2 | align=வரலாறு | 800 |
| align=3 | align=புவியியல் | 1000 |
| align=4 | align=கலைகள் | 600 |
| align=5 | align=மெய்யியலும் சமயமும் | 350 |
| align=6 | align=அன்றாட வாழ்க்கை | 800 |
| align=7 | align=சமூகமும் சமூக அறிவியலும் | 900 |
| align=8 | align=உயிரியலும் உடல்நல அறிவியலும் | 1100 |
| align=9 | align=இயற்கை அறிவியல் | 1350 |
| align=10 | align=தொழினுட்பம் | 800 |
| align=11 | align=கணிதம் | 300 |
# விக்கிப்பீடியா:முக்கிய கட்டுரைகள்/விரிவாக்கப்பட்டது

## முன்னுரிமை

<mark> '''முன்னுரிமை அடிப்படையில் தேவைப்படும் கட்டுரைகள். முன்னுரிமை மேல் இருந்து கீழாக:</mark>  
- **கூடுதல் பக்கப் பார்வைகளைப் பெறும் அனைத்துத் தலைப்புகள் (இந்த ஆண்டு) - இவற்றில் அதிகம் பார்வைகள் பெறும் கட்டுரைகளை விரிவாக்கவும் புதிதாக உருவாக்கவும் செய்யலாம். **
- மக்கள்
- வரலாறு
- புவியியல்
- கலைகள்
- மெய்யியலும் சமயமும்
- அன்றாட வாழ்க்கை
- சமூகமும் சமூக அறிவியலும்
- உயிரியலும் உடல் அறிவியலும்
- இயற்கை அறிவியல்
- தொழினுட்பம்
- கணிதம்
- **புதிதாக உருவாக்க வேண்டிய கட்டுரைகள் - ஆங்கில விக்கிப்பீடியா உள்ளிணைப்புகள் அடிப்படையில். இவை குறைந்தது 50 உலக மொழி விக்கிப்பீடியாக்களில் இடம் பெற்றிருக்கும் கட்டுரைகள்.**
- மக்கள் (75 மொழிகளுள்)
- வரலாறு
- புவியியல்
- கலைகள்
- மெய்யியலும் சமயமும்
- அன்றாட வாழ்க்கை
- சமூகமும் சமூக அறிவியலும்
- உயிரியலும் உடல்நல அறிவியலும்
- இயற்கை அறிவியல்
- தொழினுட்பம்
- கணிதம் (25 மொழிகளுள்)
# விக்கிப்பீடியா:முக்கிய கட்டுரைகள்/விரிவாக்கப்பட்டது

## கட்டுரைகள் பட்டியல்

- விக்கிப்பீடியா:முக்கிய கட்டுரைகள்
- விக்கிப்பீடியா:எல்லா மொழி விக்கிப்பீடியாக்களிலும் இருக்கவேண்டிய கட்டுரைகள்
- கிறித்தவம் - தேவைப்படும் கட்டுரைகள்
# இயக்க ஆற்றல்

ஒரு பொருளின் **இயக்க ஆற்றல்** என்பது அப்பொருளின் நகர்ச்சி காரணமாக அதனிடம் இருக்கும் அதிக (எச்சான) ஆற்றலாகும். ஒரு குறிப்பிட்ட நிறையுள்ள பொருளை, அதன் சடநிலையில் இருந்து தற்போதைய வேகத்திற்குச் செலுத்தத் தேவையான வேலையே (பளு) இயக்க ஆற்றல் என்று வழங்கப் படும்.  
தனது முடுக்கத்தின் போது அடைந்த ஆற்றலை அதன் வேகம் மாறாதிருக்கும் வரை அப்பொருள் மாறாமல் கொண்டிருக்கும். அதே அளவுள்ள ஆற்றலை நொசிவாகச் (அல்லது எதிராகச்) செலுத்தினால் மட்டுமே அதன் வேகம் மட்டுப்பட்டு அப்பொருள் நிலைக்குத் திரும்பும்.  
*முதன்மைக் கட்டுரை:* ஆற்றல்  
இயக்க ஆற்றலைச் சரியாகப் புரிந்து கொள்ள சில எடுத்துக்காட்டுக்களைப் பார்ப்போம். ஒரு மிதிவண்டியோட்டி தான் உண்ட உணவின் வேதி ஆற்றலைப் பயன்படுத்தி மிதிவண்டியை மிதித்துச் செல்வதன் மூலம் ஒரு குறிப்பிட்ட வேகத்தில் செல்கிறார். அந்த வேகத்தில் காற்றின் எதிர்த் தடையையும் உராய்வையும் தவிர்க்கத் தேவையானது போக அதிக வேலை செய்யாமலே அதே வேகத்தைத் தொடர்ந்து கொண்டிருக்க முடியும். இங்கு ஆற்றல் இயக்கத்தின் ஆற்றலாக (இயக்க ஆற்றல்) மாற்றப் பட்டிருக்கிறது. ஆனால், இந்த ஆற்றல் மாற்றம் மிகுந்த செயல்திறன் கொண்டதல்ல. பக்கவிளைவாய் மிதிவண்டியோட்டியினுள்ளே வெப்பமும் உண்டாக்கப் பட்டிருக்கும்.  
நகரும் மிதிவண்டியினதும், வண்டியோட்டியினதுமான இயக்க ஆற்றலைப் பிற வடிவங்களுக்கும் மாற்ற முடியும். எச்சான வேலை செய்யாமல் ஒரு மலையுச்சியில் ஏறி அதன் உச்சிக்கு வந்தபோது முழுமையாக வண்டி நின்று போனால், அங்கே இயக்க ஆற்றல் புவியீர்ப்பு நிலை ஆற்றலாக மாறியிருக்கும். மீண்டும் மலையுச்சியின் மறுபக்கம் சென்று கீழே செலுத்துவாராயின் நிலை ஆற்றல் மீண்டும் இயக்க ஆற்றலாய் மாறியிருக்கும். ஆற்றலின் ஒரு பகுதி உராய்வின் காரணமாய் வெப்ப ஆற்றலாக மாறி இருக்கும் என்பதால், முந்தைய வேகத்தை அப்படியே பெற இயலாது. அதற்கு இன்னும் கொஞ்சம் வேலை செய்ய வேண்டும். ஆற்றல் அழிந்து போகவில்லை. ஒரு வடிவத்தில் இருந்து இன்னொரு வடிவத்திற்கு மாறி இருக்கிறது. அவ்வளவே. அதேபோல ஓட்டுனர் பிரேக் (தடை) கைக்கொண்டால் அப்போது இயக்க ஆற்றல் முழுவதுமாக உராய்வின் காரணமாக வெப்ப ஆற்றலாய் மாறியிருக்கும்.
# டிரோன் பெர்னாண்டோ

**டிரோன் பெர்னாண்டோ** (*Tyronne Fernando*, ஆகத்து 8, 1941 &ndash; பெப்ரவரி 26, 2008) இலங்கையின் அரசியல்வாதியும் 2001 தொடக்கம் 2004 வரை இலங்கை வெளிநாட்டமைச்சருமாவார்.
# டிரோன் பெர்னாண்டோ

## தொடக்க வாழ்க்கை

1848 ஆம் ஆண்டு பிரித்தானியருக்கு எதிரான மாத்தளை புரட்சியை வழிநடத்திய தலைவர்களுள் ஒருவரான வீரபுரன் அப்புவின் வழியில் 1941 ஆகஸ்ட் 8 ஆம் நாள் பிறந்தார். கொழும்பு றோயல் கல்லூரியில் தனது கல்வியை முடித்த பர்னாண்டோ ஆக்ஸ்போர்டு பல்கலைக்கழகத்தின் கெபல் கல்லூரியில் அரசறிவியல் துரையில் முதுநிலைப் பட்டத்தைப் பெற்றார். ஆக்ஸ்போர்டு பல்கலைக்கழகத்தின் தொழிலாளர் கழகத்தின் அவைத்தலைவராக தெரிவுச் செய்யப்பட்ட முதல் ஆசியராகவும் பர்னாண்டோ விளங்கினார். பர்னாண்டோ மேலும் இலண்டன் ஊடகவியலாளர் கல்லூடியில் ஊடகவியல் டிப்ளோமாவையும் கொண்டுள்ளார்.
# டிரோன் பெர்னாண்டோ

## சட்ட வாழ்க்கை

இங்கிலாந்து, வேல்சின் சட்டத்தரணியாக *கிரே இன்* மூலமாக உள்நுழைந்தார். பின்னர் இலங்கைக்கு திரும்பி முடியின் சட்டத்தரனியாக 10 ஆண்டுகள் வேலைச் செய்தார் பின்னர் அதிபரின் சட்டத்தரணியாக நியமிக்கப்பட்டார்.
# டிரோன் பெர்னாண்டோ

## அரசியல் வாழ்க்கை

1974 ஆம் ஆண்டு ஐக்கிய தேசியக் கட்சியில் இணைந்து அரசியலில் பிரவேசித்தார். 1977 ஆம் ஆண்டு மொறட்டுவை தேர்தல் தொகுதியில் வெற்றி பெற்று இலங்கைப் பாராளுமன்றம் சென்றார். ஜூனியஸ் ரிச்சட் ஜயவர்தனா ஆட்சியின் கீழ் உதவி வெளிநாட்டமைச்சராக செயற்பட்டார். 1993 ஆம் ஆண்டு தகவல் தொழில்நுட்ப அமைச்சராக ரணசிங்க பிரேமதாசா ஆட்சியில் செயர்பட்டார். 1991 முதல் 1994 வரை இலங்கை துடுப்பாட்டக் கட்டுப்பாட்டவையின் தலைவராகவும் கடமையாற்றினார்.  
2001 ஆம் ஆண்டு ரணில் விக்ரமசிங்க பிரதமாரான போது வெளிநாட்டமைச்சராக நியமிக்கப்பட்டு 2004 ஆம் ஆண்டு வரை பதவியிலிருந்தார். பதவியிலிருநத போது ஐக்கிய நாடுகள் பொதுச்செயலாளர் பதவிக்கும் போட்டியிட்டார்.  
2004 ஆம் ஆண்டு பொதுத்தேர்தலின் தோல்விக்குப் பின்னர் ஐக்கிய தேசியக் கட்சியிலிருந்து விழகினார். 2004 டிசம்பர் 8 ஆம் நாள் சந்திரிகா குமாரதுங்கவினால் இலங்கை கிழக்கு மாகாணத்தின் ஆளுனராக நியமிக்கப்பட்டார். 2006 ஆண்டின் சனவரி மாதம்வரை பதிவியிலிருநதார். 2007 ஆம் ஆண்டு பிரன்சிற்கான இலங்கை தூதுவராக நியமிக்கப்பட்டார்.  
2008 பெப்ரவரி 26 ஆம் நாள் கொழும்பு தனியார் வைத்தியசாலையில் காலமானார். இறப்பின் போது அதிபர் மகிந்த ராஜபக்சவின் தலைமை ஆலோசகராக பணியாற்றி வந்தார். இவருக்கு ஒரு மகள் உண்டு.
# கறுப்புப் பெட்டிச் சோதனை

**கறுப்புப் பெட்டிச் சோதனை** ஆனது மென்பொருட் சோதனையில் ஓர் அங்கம் ஆகும். இவ்வழிமுறையில் சோதனையாளர் சரியான மற்றும் பிழையான உள்ளீடுகளைக் கொடுத்து சரியான வெளியீட்டை மென்பொருளானது தருகின்றதா என்று சோதிக்கப்படும். இச்செய்கையானது மென்பொருட் சோதனையில் எல்லாக் கட்டங்களிலுமே செய்யப்படுவது ஆகும். இச்செயன்முறை மூலம் நடைமுறைப்படுத்தப்படாத வசதிகளை வெளிக்கொண்டுவரக் கூடியதாக இருப்பினும் எல்லா வசதிகளும் சரியாக நடைமுறைப்படுத்தப்பட்டுள்ளதா என உறுதிப்படுத்த இயலாது.
# கறுப்புப் பெட்டிச் சோதனை

## பயனரின் உள்ளீட்டுச் சோதனை

பயனரின் உள்ளீட்டைச் சோதிப்பதாகும். எடுத்துக்காட்டாக வேண்டிய பொருட்களின் எண்ணிக்கையை 4.78, -7.99 என்றே விலையை -1 என்றோ உள்ளிட்டுச் சோதிப்பதாகும். வேறு எடுத்துக்காட்டுகளாக விலை எனக் கேட்கும் இடத்திலோ எண்ணிக்கை எனக் கேட்கும் இடத்திலோ சம்பந்தமில்லாத எழுத்துக்களை உள்ளீடு செய்து மென்பொருளின் நடத்தையை நோக்குவதாகும். எடுத்துக்காட்டாக "1.20.35", "Abc", "0.000001", and "999999999". இவ்வாறான சோதனைகள் ஒவ்வொரு பயனரின் உள்ளீட்டில் சோதிக்கப்படும்.  
சில இடங்களில் 30 எழுத்துக்களை மாத்திரமே உள்ளீடு செய்யக்கூடியதாக வடிவமைக்கப்பட்டிருக்கும். இதில் 50 எழுத்துக்களையொ ஒருங்குறியில் அமைந்த தமிழ் எழுத்துக்களையோ உள்ளீடு செய்து மென்பொருளின் நடத்தை அவதானிக்கப்படும். இவ்வாறான சில சந்தர்பங்களில் பபர் ஓவபுளோ (buffer overflow) போன்ற பிரச்சினைகளை எதிர்நோக்கவேண்டி வரலாம்.
# கறுப்புப் பெட்டிச் சோதனை

## பெயர்க்காரணம்

கருப்பு வண்ணப் பெட்டியில் என்ன உள்ளது என்பது கண்ணுக்கு தெரியாது. அது போலவே உள்ளீட்டை வாங்கும் மென்பொருள் என்ன செய்கிறது என்பது தெரியாது. வெளிவரும் விடை மட்டுமே சரிபார்க்கப்படும்.
# பூகுன் பாடும்பறவை

**பூகுன் பாடும் சிட்டு** அல்லது **பூகுன் பாடும் பறவை** (*Bugun liocichla, Liocichla bugunorum*) இலையோத்திரிச்சிடீ Leiothrichidae) குடும்பத்தில் உள்ள ஒரு பறவை. இது முதன்முதலாக 1995-ல் தான் கண்டறியப்பட்டது. இந்தப் பறவை இந்தியாவில் அருணாச்சலப் பிரதேசத்தில் காணப்படுகிறது. இப்பறவை அருணாச்சலப்பிரதேசத்தில் *ஈகிள்நெசுட்டு* பறவைகள் புகலிடம் (Eaglenest or Eagle's Nest Wildlife Sanctuary) என்னும் இடத்தில் மட்டுமே காணப்படுகின்ற ஒரு அகணிய உயிரியாகும். இது தனிப் பறவைச் சிற்றினமாக 2006-ல்தான் விளக்கப்பெற்றது. மிக அரிதாகவே காணப்படுவதால், இதனைப் பிடித்து ஆய்வு செய்து குறிப்புகள் எழுதப்பெறவில்லை.